**ปัจจัยเสี่ยงต่อการให้กำเนิดทารกแรกเกิดน้ำหนักน้อย**

**บทคัดย่อ**

ทารกแรกเกิดน้ำหนักน้อยเป็นปัญหาที่สำคัญของงานอนามัยแม่และเด็กในประเทศไทย โดยกระทรวงสาธารณสุข ตั้งเป้าหมายในแผนพัฒนาเศรษฐกิจและสังคมแห่งชาติซึ่งทารกแรกเกิดน้ำหนักน้อยเป็นประชากรเสี่ยงต่อการตายปริกำเนิด และระยะขวบปีแรกของชีวิตในสัดส่วนที่สูง ถือเป็นการตั้งครรภ์ที่สูญเปล่าก่อนให้เกิดความเศร้าโศกต่อครอบครัวมีผลกระทบต่อภาวะการเจริญพันธ์และเศรษฐกิจในภาพรวม นอกจากนี้ยังเป็นกลุ่มที่มีต้นทุนต่ำ จึงมีความเสี่ยงต่อการเจ็บป่วยในระยะต่อมาในสัดส่วนที่สูงกว่าเด็กน้ำหนักปกติและต้องได้รับดูแลเอาใจใส่เป็นพิเศษ เพื่อให้มีการเจริญเติมโตและพัฒนาการปกติ(สันสนีย์, 2500)ส่งผลให้รัฐต้องสูญเสียค่าใช้จ่ายในการดูแลและรักษาเพิ่มมากขึ้นทุกๆปี

**วัตถุประสงค์**

เพื่อศึกษาอุบัติการณ์ของทารกแรกเกิดน้ำหนักน้อยและค้นหาปัจจัยที่มีอิทธิพลต่อการให้กำเนินทารกแรกเกิดน้ำหนักน้อย

**วิธีการดำเนินงาน**

สอบถามจากหญิงที่มีอายุ 15-59 ปี และชายอายุ 15-24ปี จำนวนทั้งสิ้น 42,875 คน เป็นชายอายุ 15-24 ปี จำนวน 5,364 คน เป็นหญิงอายุ 15- 59 ปี จำนวน 37,511 คนซึ่งจำนวนนี้เป็นหญิงอายุ 15-59 ปี ที่มีบุตรคนสุดท้องที่ยังมีชีวิตอยู่ อายุต่ำกว่า 1 ปี จำนวน 2,511 คน

**ผลการศึกษา**

ตัวอย่างในการศึกษาครั้งนี้มีจำนวน 1,029 คน มีอายุเฉลี่ย27.09 ปี อายุน้อยที่สุดคือ 15 ปี และอายุมากที่สุด คือ 52 ปี ทารกที่มีน้ำหนักแรกเกิดโดยเฉลี่ย 3,071.29 กรัมทารกที่มีน้ำหนักแรกเกิดน้อยที่สุด คือ 1,100 กรัม และทารกมีน้ำหนักแรกเกิดมากที่สุดคือ 5,000 กรัม เมื่อคิดเป็นอุบัติการณ์ของทารกแรกเกิดน้ำหนักน้อยเท่ากับร้อยละ 6.99

**สรุปผลการศึกษา**

จากการศึกษาพบว่า ประเทศไทยมีทารกอายุต่ำกว่า 1 ปี มีน้ำหนักแรกเกิดน้อยคิดเป็นอุบัติการณ์ของทารกน้ำหนักน้อยร้อยละ6.99 ทารกน้ำหนักแรกเกิดน้อยเสียงต่อการการตายในระยะปริกำเนิด และขวบปีแรกของชีวิตการเจ็บป่วยทุพโภชนาการ และพัฒนาการล่าช้า

**คำสำคัญ**

ทารกแรกเกิดน้ำหนักน้อย, อุบัติการณ์ของทารกแรกเกิดน้ำหนักน้อย